《次韵胡柳塘夏自然春游》
宋代·方一夔

邂逅相逢玷俊游，共临清泚看横舟。野情潇洒便僧寺，尘事嚣横远市楼。

倚杖有诗追和韵，折花随酒记行筹。归来散步斜阳下，休笑浮云等幻沤。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。